Астана қаласы Астана қаласы

**Қазақстан Республикасындағы төлем көзінен ұсталған табыс салығына байланысты кейбір мәселелер туралы**

Қазақстан Республикасы Салық кодексінің 49-бабы 4-тармағының төртінші бөлігіне, 113-бабының 4-тармағына, 699, 700, 701 және   
703-баптарына, «Мемлекеттік көрсетілетін қызметтер туралы» Қазақстан Республикасы Заңының 10-бабының 1) тармақшасына сәйкес, **БҰЙЫРАМЫН:**

1. Қоса беріліп отырған:

1) осы бұйрықтың 1-қосымшасына сәйкес қосарланған салық салуды болдырмау туралы халықаралық шарттың негізінде төленген табыс салығын бюджеттен қайтаруға салықтық өтініштің нысаны;

2) осы бұйрықтың 2-қосымшасына сәйкес қосарланған салық слуды болдырмау туралы халықаралық шарттың негізінде төленген табыс салығын бюджеттен қайтаруға салықтық өтінішті қараудан бас тарту туралы шешімнің нысаны;

3) осы бұйрықтың 3-қосымшасына сәйкес сәйкес төлем көзінен ұсталған табыс салығын қайтару туралы шешімнің нысаны;

4) осы бұйрықтың 4-қосымшасына төлем көзінен ұсталған табыс салығын қайтарудан бас тарту туралы шешімнің нысаны;

5) осы бұйрықтың 5-қосымшасына сәйкес «Төлем көзінен ұсталған табыс салығын қайтару» көрсетілетін мемлекеттік қызмет қағидасы;

6) осы бұйрықтың 6-қосымшасына сәйкес Қазақстан Республикасындағы көздерден алынған кірістері және ұстап қалған (төленген) салықтардың сомасы туралы анықтаманы алуға салықтық өтінішінің нысаны;

7) осы бұйрықтың 7-қосымшасына сәйкес Қазақстан Республикасындағы көздерден алынған кірістердің және ұстап қалған (төленген) салықтардың сомалары туралы анықтама нысаны;

8) осы бұйрықтың 8-қосымшасына сәйкес «Қазақстан Республикасындағы көздерден алынған кірістердің және ұстап қалған (төленген) салықтардың сомалары туралы анықтама беру» мемлекеттік қызмет көрсетуге көрсетуден дәлелді бас тарту нысаны;

9) осы бұйрықтың 1-қосымшасына сәйкес "Қазақстан Республикасындағы көздерден алынған кірістердің және ұстап қалған (төленген) салықтардың сомалары туралы анықтама беру" көрсетілетін мемлекеттік қызмет қағидасы бекітілсін.

2. Күші жойылды деп танылсын:

1) «Резиденттікті растайтын құжаттың және Қазақстан Республикасындағы көздерден алынған кірістері және ұстап қалған (төленген) салықтардың сомасы туралы анықтаманың нысандарын бекіту туралы» Қазақстан Республикасы Қаржы министрінің 2018 жылғы 19 қаңтардағы № 38 бұйрығы (Нормативтік құқықтық актілерді мемлекеттік тіркеу тізілімінде   
№ 16322 болып тіркелген);

2) «Резиденттікті растайтын құжаттың және Қазақстан Республикасындағы көздерден алынған кірістері және ұстап қалған (төленген) салықтардың сомасы туралы анықтаманың нысандарын бекіту туралы» Қазақстан Республикасы Қаржы министрінің 2018 жылғы 19 қаңтардағы № 38 бұйрығына өзгеріс енгізу туралы» Қазақстан Республикасы Қаржы министрінің 2021 жылғы 2 сәуірдегі № 297 бұйрығы (Нормативтік құқықтық актілерді мемлекеттік тіркеу тізілімінде № 22485 болып тіркелген).

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен қамтамасыз етсін:

1) осы бұйрықтың Қазақстан Республикасы Әділет министрлігінде мемлекеттік тіркелуін;;

2) осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды қамтамасыз етсін;

3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың   
1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

4. Осы бұйрық 2026 жылғы 1 қаңтардан бастап қолданысқа енгізіледі және   
ресми жариялануға тиіс.

|  |  |  |
| --- | --- | --- |
| **Лауазымы** |  | **ТАӘ** |

"КЕЛІСІЛДІ"

**Қазақстан Республикасының   
Жасанды интеллект және   
цифрлық даму министрлігі**