**ТҮСІНДІРМЕ ЖАЗБА**

**«Қазақстан Республикасындағы төлем көзінен ұсталған табыс салығына байланысты кейбір мәселелер туралы» Қазақстан Республикасы Қаржы министрінің бұйрығының жобасына**

(бұдан әрі – Жоба)

1. **Әзірлеуші мемлекеттік органның атауы.**

Қазақстан Республикасының Қаржы министрлігі.

1. **Нормативтік құқықтық актінің жобасын қабылдау үшін тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық сілтеме жасай отырып қабылдау негіздері және өзге де тапсырмаларына және (немесе) оны қабылдау қажеттілігінің басқа негіздемелері.**

Жоба «Мемлекеттік көрсетілетін қызметтер туралы» Қазақстан Республикасы заңының 10-бабының 1) тармақшасының, Қазақстан Республикасы Салық кодексінің 49-бабының 4 және 5 тармақтарының,   
113-бабының 2-тармағының, 699, 700, 701 және 703-баптарының ережелерін іске асыру мақсатында әзірленген.

1. **Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай–ақ бюджет заңнамасында көзделген жағдайда - тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясының шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы қаражатын бөлуді талап етпейді.

1. **Нормативтік құқықтық акті жобасын қабылдау жағдайында халықтың кең тобы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық, құқықтық және (немесе) өзге де теріс салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

1. **Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін күтілетін нәтижелердің нақты мақсаттары мен мерзімдері, олардың егжей-тегжейлі сипаттамасы.**

Жобаны қабылдау мақсаты бейрезиденттердің мемлекеттік кірістер органдарымен өзара іс-қимылын жеңілдету және халықаралық шарттардың ережелеріне сүйене отырып, артық төленген салықты қайтарудың ашық тетігін құру болып табылады.Сонымен қатар Жоба кірістер мен ұсталған (төленген) салықтар туралы анықтама алу тәртібін жеңілдетуді көздейді, бұл әсіресе салық жеңілдіктерін қолдану, мәртебесін растау немесе резиденттік елінің салық органдарына ақпарат беру мақсатында маңызды.

Күтілетін нәтиже осындай өтініштерді ресімдеу кезінде бейрезиденттерге әкімшілік жүктемені төмендету, өтініштерді қарастыру мерзімін қысқарту және құзыретті құзыретті органдар жұмысының тиімділігін арттыру болып табылады. Рәсімді ресімдеу салық анықтамасын алуды және салық қайтаруды қарастыруды сапасын жақсартуға, формальды негіздер бойынша бас тарту санын азайтуға, сондай-ақ салық рәсімдерінің болжамдылығы мен ашықтығын қамтамасыз етуге мүмкіндік береді.

1. **Жоба қабылданған жағдайда заңнаманы осы нормативтік құқықтық акті жобасына сәйкестікке келтіру қажеттілігі (өзге құқықтық актілерді қабылдау не қолданыстағы актілерге өзгерістер және/немесе толықтырулар енгізу талап етілетінін не мұндай қажеттіліктің жоқтығын көрсету).**

Қажет етілмейді.

1. **Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

1. **Нормативтік құқықтық акті жобасын іске асыруға байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептеулердің нәтижелері.**

Жобаны іске асыру жеке кәсіпкерлік субъектілерінің шығындарының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Тәкиев**